CELEX: 32015R2317
Language: sl
Date: 2015-12-08 00:00:00
Title: Izvedbena uredba komisije (EU) 2015/2317 z dne 8. decembra 2015 o uvrstitvi določenega blaga v kombinirano nomenklaturo

12.12.2015   
            
            
               SL
            
            
               Uradni list Evropske unije
            
            
               L 328/55
            
         IZVEDBENA UREDBA KOMISIJE (EU) 2015/2317
   z dne 8. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Gospodinjski šivalni stroj z rokavnikom, z vgrajenim električnim motorjem z izhodno močjo 70 vatov, opremljen predvsem s šivalno ploščo, šivalno tačko, nosilcem motka, krmilnimi gumbi, vgrajeno svetilko, nožnim pedalom s kablom in različnimi dodatki (npr. motki, vodili za šivanje, kompletom igel, dvojnimi iglami itd.). Tehta približno 7 kg (vključno z motorjem) in ima več kot 24 programov za šivanje. Njegova vrednost je nad 65 EUR.
                  Šivalni stroj deluje z zgornjo in spodnjo nitjo. Ena nit se vstavi v iglo, druga pa se s čolničem napelje od spodaj (prešivni šiv) (lock-stitch). Šivalni stroj omogoča različne vrste šivov, vendar vsi ti šivi temeljijo na zgoraj opisanem načelu. Šivalni stroj lahko samo posnema ometični šiv (over-lock), ne more pa hkrati odrezati blaga.
               
               
                  8452 10 11
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8452, 8452 10 in 8452 10 11.
                  Šivalni stroj je glede na svojo funkcijo, zgradbo, fizikalne lastnosti in način delovanja treba šteti za šivalni stroj, ki uporablja samo prešivni šiv (lock-stitch), zajet pod tarifno podštevilko 8452 10, saj lahko izdeluje zgolj šive na osnovi prešivnega šiva (glej tudi pojasnjevalne opombe kombinirane nomenklature k tarifnima podštevilkama 8452 10 11 in 8452 10 19, točka 1(a)).
                  Izdelek je zato treba uvrstiti pod oznako KN 8452 10 11 kot šivalni stroji za gospodinjstva (samo prešivni šiv) z vrednostjo nad 65 EUR za kos.